A Bizottság 1966/94/EK rendelete

(1994. július 28.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1737/94/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még 60 napig hivatkozhassanak;

mivel a mellékletben szerplő táblázat 3., 5., 6., 7. termékével tekintetében a Vámkódex Bizottság vám- és statisztikai nómenklatúrával foglalkozó részlege ez elnöke által kitűzött határidőn belül nem nyilvánított véleményt;

mivel a mellékletben szereplő táblázat 1., 2., 4. terméke tekintetében az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a kombinált nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. július 28-án.

a Bizottság részéről

Christiane Scrivener

a Bizottság tagja

[1] HL L 182., 1994.7.16., 9. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Szövött textildarab, különböző színű nyomott mintával díszítve (93 % poliészter, 7 % viszkóz), rátett flitterekkel és szintetikus szövött textilanyagból készült virágokkal. A flittereket az anyagra ragasztották. A virágmotívumok száma kevés (kb. 6 darab egy 1,70 m × 1,15 m nagyságú anyagon), a virágokat lazán az anyaghoz varrták. | 54075400 | A besorolást a Kombinált Nómenklatúra 1. és 6. általános értelmezési szabálya, a XI. áruosztályhoz fűzött 1. ij) megjegyzés, valamint az 540754075400 és az KN-kód megfogalmazása határozza meg. Lásd a harmonizált rendszerben az 5810 vámtarifaszámhoz fűzött megjegyzéseket is. A terméket nem lehet hímzésként az 5810 KN-kód alá sorolni, mert a díszítő motívumokat olyan lazán varrták az anyaghoz, hogy azok a legkisebb húzásra is leszakadnak. |

2.Lábtörlő, amelynek külső felülete kb. 1 cm hosszú kókuszrostokból áll, és amelyek merőlegesen tűzöttek közvetlenül egy lágyító szerrel kevert PVC-rétegbe. | 57050090 | A besorolást a Kombinált Nómenklatúra 1. és 6. általános értelmezési szabályának rendelkezései, valamint az 5705 és az 57050090 KN-kód megfogalmazása határozza meg. Lásd a harmonizált rendszerben az 5705 vámtarifaszámhoz fűzött megjegyzést is. |

3.Könnyű, bő szabású ruhanemű, két különböző, nyomott mintás kötött anyagból (100 % pamut), a test felső részét takarja, a comb közepéig ér. Kerek nyakkivágással, elöl részben nyitható, jobbról balra záródik, rövid, bő ujjakkal, nyomott mintával díszítve, oldalán hasítékkal. A nyakkivágás körül és a ruha alján rávarrt, kötött anyagból készült szegéllyel.(Lásd az 527. Fényképet) | 61044200 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6104 és a 61044200 KN-kód megfogalmazása határozza meg. |

4.Ujjatlan ruhanemű, rugalmas, bordás kötésű anyagból (100 % poliamid), a test felső részét takarja, kevéssel a derék alá ér, gallérral, elöl végig nyitható, patentokkal jobbról balra záródik, a mellrésznél két zsebfedő. (Lásd az 529. fényképet) | 61103099 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz fűzött 8. megjegyzés, valamint a 6110, a 611030 és a 61103099 KN-kód megfogalmazása határozza meg. |

5.Ruhanemű 100 % pamut anyagból, a lépésbetétig takarja a testet. A felső rész szövött, galléros, két rátett mellzsebbel, ujja hosszú és bő, a csuklónál patenttal záródik. A ruha eleje nyaktól a derékvonalig nyitható, a nyílás patentokkal záródik balról jobbra. A ruhanemű alsó része, a derékvonaltól a lépésbetétig rugalmas kötött anyagból készült, a lépésbetétnél patentokkal záródik. (Lásd az 530. Fényképet) | 62052000 | A besorolást a Kombinált Nómenklatúra 1. és 6. általános értelmezési szabályának rendelkezései, a 62. árucsoporthoz fűzött 8. megjegyzés, valamint a 6205 és a 62052000 KN-kód megfogalmazása határozza meg. |

6.Együttes a kiskereskedelmi forgalom számára, az alábbiak szerint: | | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6108, a 61082100, a 6212 és a 62121000 KN-kód megfogalmazása határozza meg. |

melltartó, kötött (65 % poliamid, 35 % pamut), állítható vállpánttal és alul támasztó megerősítéssel; részben raschel csipkéből. | 62121000 |

női alsónadrág, kötött (80 % pamut, 20 % poliamid), deréknál és a lábnál rugalmas; részben szintén raschel csipkéből. | 61082100 |

7.Négyszögletes árucikk, nagyon sűrűn szőtt, egyszínű (100 % pamut) anyagból.Szélei szövött anyaggal megerősítve és beszegve. A felületét letűzték olyan módon, hogy belső zsebek képződjenek. Az egyik oldalán két, kb. 10 cm hosszú nyílással, amelyeken keresztül a termék tollal, pehellyel vagy más anyaggal megtölthető. (steppelt paplan- vagy párnahuzat) | 63023190 | A besorolást a Kombinált Nómenklatúra 1. és 6. általános értelmezési szabálya, valamint a 6302, a 630231 és a 63023190 KN-kód megfogalmazása határozza meg. |

+++++ TIFF +++++

|

--------------------------------------------------